বেহাল রাস্তার জের, আমতা ও বাগনান রোডে নিত্যদিনের সঙ্গী দুর্ঘটনা

উলুবেরিয়া: আমতা-বাগনান রোডের (Amta Bagnan Road) বর্তমান অবস্থা নিয়ে তীব্র ক্ষোভ জমছে স্থানীয়দের মধ্যে। বাগনান আমতা মোড় থেকে খাদিনাথ ব্রিজ পর্যন্ত রাস্তার পরিস্থিতি বেহাল এবড়োখেবড়ো, গর্তে ভরা। প্রতিদিনই ঘটে ছোট-বড় দুর্ঘটনা। অভিযোগ, প্রায় দু’বছর ধরে এই রাস্তার কোনওরকম সংস্কার হয়নি। কেন হয়নি, সেই কারণও জানেন না সাধারণ মানুষ (District News)।

গাড়িচালকেরা জানান, যাত্রীদের নিয়ে চলতে গিয়ে তাদের প্রায়শই ঝুঁকির মুখে পড়তে হয়। অনেকসময় যাত্রীদের রিক্সের মতো করে নামিয়ে আনতে হয় গাড়ি থেকে। এক চালকের অভিযোগ, দু’বছর আগে বড় বড় মেশিন এনে রাস্তা খুঁড়ে রাখা হয়েছিল, কিন্তু নতুন করে পিচঢালাই হয়নি।

আরও পড়ুন: নেপালের ভয়াবহ পরিস্থিতিতে বন্ধ ফুল রপ্তানি, মাথায় হাত নদিয়ার ফুল ব্যবসায়ীদের

স্থানীয়দের দাবি, অন্তত আমতা মোড় থেকে খাদিনাথ ব্রিজ পর্যন্ত রাস্তার সংস্কার জরুরি ভিত্তিতে করা হোক। তাহলেই উপকৃত হবেন সাধারণ মানুষ, যাত্রীরা এবং গাড়িচালকরা।